钦定古今图书集成/方舆汇编/职方典/第1199卷 > 《荆州歌》晋·夏侯湛
## 钦定古今图书集成/方舆汇编/职方典/第1199卷 > 《荆州歌》晋·夏侯湛

悠悠兮远征，倏倏兮暨南荆。南荆兮临长江，临江兮
讨不庭。江水兮浩浩。长流兮万里，洪浪兮云转。阳侯
兮奔起。惊翼兮垂天。鲸鱼兮岳峙。蘼芜纷兮被皋陆，
修竹郁兮翳崖趾。望江之南兮遨目桂林，桂竹蓊蔚
兮鶤鸡。扬音凌波兮愿济，舟楫不具兮江水深沉。嗟
回盼兮于北夏，何归轸之难寻。